OpenLLM-France/wikimedia huggingface dataset:
# Anastasia Pavliutxenkova

Anastasia Sergeievna Pavliutxenkova (errusieraz: Анастаси́я Серге́евна Павлюче́нкова; Samara, 1991ko uztailaren 3a- ) tenislari profesional errusiarra da. WTAko hamabi titulu eta ITFko bost irabazi ditu. Bikote mistoan urrezko domina eskuratu zuen 2020ko Udako Olinpiar Jokoetan.
Pavliutxenkovak bi aldiz irabazi du Australiako Irekia junior kategorian (2006an Caroline Wozniacki garaitu zuen, eta 2007an titulua defendatu zuen Madison Brengleren aurrean) eta, behin, Estatu Batuetako Irekia (2006an, Tamira Paszeken aurrean). Junior kategoriako arrakasta horri esker, ITF eta WTA zirkuituetara sartu zen.
Senior kategorian, banakako bost titulu lortu ditu, binakako zortzi lortu ditu ITFn, bai eta banakako zazpi titulu eta binakako lau WTAn.

## Estatistikak
### Banakakoa

| Txapelketa | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | SR | W–L | Irabazi % |
| Australiako Irekia | Q3 | Q2 | 1R | 2R | 3R | 2R | 1R | 3R | 1R | 1R | QF | 2R | QF | QF | 1R | 0/13 | 19–13 | 59% |
| Roland Garros | A | 2R | 3R | 3R | QF | 3R | 2R | 2R | 1R | 3R | 2R | 2R | 1R | 2R | F | 0 / 14 | 24–14 | 63% |
| Wimbledon | 1R | 3R | 2R | 3R | 2R | 2R | 1R | 1R | 2R | QF | 1R | 1R | 1R | NH | 3R | 0 / 14 | 14–14 | 50% |
| AEBetako Irekia | Q2 | 2R | 1R | 4R | QF | 2R | 3R | 2R | 2R | 3R | 1R | 1R | 2R | A | 4R | 0/13 | 19–13 | 59% |
| Irabazi-Galdu | 0–1 | 4–3 | 3–4 | 8–4 | 11–4 | 5–4 | 3–4 | 4–4 | 2–4 | 8–4 | 5–4 | 2–4 | 5–4 | 5–2 | 11–4 | 0/54 | 76–54 | 58% |

### Binakakoa

| Txapelketa | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | SR | W–L | Irabazi % |
| Australiako Irekia | A | 1R | 1R | 1R | 1R | QF | 1R | 3R | 3R | 3R | 1R | 1R | A | 1R | 0/12 | 9–12 | 43% |
| Roland Garros | A | 3R | 1R | 2R | 1R | QF | 2R | 2R | A | 3R | 2R | 1R | 2R | QF | 0/12 | 15–12 | 56% |
| Wimbledon | A | 2R | 3R | 1R | 1R | 1R | QF | 3R | A | A | 1R | A | NH | 1R | 0/9 | 8–9 | 47% |
| AEBetako Irekia | 1R | 1R | 2R | 2R | 1R | 3R | 2R | QF | A | 3R | QF | 3R | A | A | 0/11 | 15–11 | 58% |
| Irabazi-Galdu | 0–1 | 3–4 | 3–4 | 2–4 | 0–4 | 8–4 | 5–3 | 8–4 | 2–1 | 6–3 | 4–4 | 2–3 | 1–1 | 3–3 | 0/44 | 47–44 | 52% |

### Grand Slam finalak
#### Bakarka: 1 (txapeldunorde 1)

| | Urtea | Txapelketa | Lurzorua | Aurkaria | Emaitza |
| Porrota | 2021 | Frantziako Irekia | Lurrezko zelaia | Barbora Krejčíková | 1–6, 6–2, 4–6 |

### Olinpiar Jokoetako finalak
#### Bikote mistoa: 1 (Urrezko domin 1)

| Domina | Urtea | Txapelketa | Lurzorua | Bikotea | Aurkariak | Emaitza |
| Urrea | 2021 | 2020ko Udako Olinpiar Jokoak, Tokio | Gogorra | Andrei Rublev | Elena Vesnina Aslan Karatsev | 6–3, 6–7 $^{(5–7)}$, [13–11] |
Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Binaka mistoa |

## Sariak

Kirol titulua "Errusiako Kirolen Maisu" (2021eko abuztuaren 6a)
Adiskidetasunaren Ordena (2021eko abuztuaren 11)

## Erreferentziak

* ↑ (Ingelesez) «Tennis PAVLYUCHENKOVA Anastasia - Tokyo 2020 Olympics» .. (Noiz kontsultatua: 2021-08-04).

## Kanpo estekak

* Datuak: Q487182
* Multimedia: Anastasia Pavlyuchenkova / Q487182
# Anastasia Pozdniakova

Anastasia Platonovna Pozdniakova (errusieraz: Анастасия Платоновна Позднякова) (Tulun, Errusiako Inperioa, 1909ko abenduaren 20a - Txeremkhovo, SESB, 1978ko martxoaren 27a) sobietar pediatra izan zen. Txeremkhovoko Haur Ospitaleko mediku nagusia izan zen. 1969an Lan Sozialistaren heroi izendatu zuten.

## Bizitza

Irkutsk oblasteko Tulun hirian jaio zen 1909an, trenbideetako langile baten familian.
1911n familia Txeremkhovo hirira joan zen bizitzera.
1931n Irkutskeko Medikuntza Institutuan lizentziatu ondoren, pediatra gisa lan egin zuen Txeremkhovoko emakumeen eta haurren klinikan.
Hiriko Ospitale Zentraleko haurren saila ireki zenean, hura zuzendu zuen eta 1965ean haurren ospitaleko mediku nagusi bihurtu zen.
SESBeko Sobiet Gorenaren Presidiumaren 1969ko otsailaren 4ko dekretuaren bidez, sobietarren osasuna babesten egindako meritu handiengatik, Anastasia Platonovna Pozdniakovari Lan Sozialistaren Heroi titulua eman zitzaion Leninen ordenarekin eta "Igitaia eta Mailua" urrezko dominarekin batera.
1978ko martxoaren 27an hil zen Txeremkhovon 68 urte zituela.
2007an plaka bat jarri zuten haren oroimene, Txeremkhoveko Haurrentzako Ospitaleko eraikinean, non hainbat urtez lan egin zuen.

## Sariak

* Lan Sozialistaren Heroia (1969)
* Leninen Ordena (1969)
* Ohorezko Intsigniaren Ordena (1953)
* Langile itzaltsuen domina (1951)

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). (Noiz kontsultatua: 2024-04-27).

## Kanpo estekak

* Datuak: Q29865390
# Anastasia Romanovna Zakharina

Anastasia Romanovna Zakharina (errusieraz: Анастаси́я Рома́новна Заха́рьина; ? - 1560ko abuztuaren 7a/uztailaren 28a), Ivan IV.a Errusiakoa Izugarria tsarraren lehen emaztea izan zen.
Roman Zakharin boiardoaren alaba, Romanov errege dinastiari izena eman ziona, Ivanen emazte bezala aukeratua izan zen, Moskuko Kremlinean, ezkontzeko adinean zeuden neska noble guztien artean eginiko aukeraketa baten bidez. Ezkontza, 1547ko otsailak 3an ospatu zen Moskuko Deikundearen Katedralean. Sei seme-alaba izan zituzten: Ana, Maria, Demetrio, Ivan, Eudoxia eta Teodoro.
Historialariek, Anastasiak, bere senarraren izaera bortitza eta oldarkorra baretzeko eragin apal bat zuela diote. 1560ko udan, ustekabean, gaixotu eta hil egin zen. Honen ondorioz, Ivanek, nerbio arazo larriak izan zituen, Anastasia, boiardoek pozoitu zutela susmatzen zuelako baita ere. Krimenaren frogarik lortu ez zuenez, boiardo ugari torturarazi eta hilarazi zituen.
Anastasiaren hondarretan, arkeologo eta lege-mediku aditu errusiarrek eginiko azterketek, pozoi hondarren presentzia frogatu zuten Ivanen emaztearen hezurduran, honek zuen susmoa baieztatuz.
Anastasiaren neba, Nikita Romanovic Zakharin-Juriev, Fedor Romanoven aita izan zen, Romanov abizena hartu zuen lehena. Fedor Romanov, Rurik dinastiako azken tsarra izan zen Teodoro I.a Errusiakoaren lehengusua izan zen. Amaitutako dinastiarekin izan zuen harreman honek, Fëdorren seme zen Mikel I.a Errusiakoa errege bezala aukeratzea erraztu zuen, Garai Nahaspilatsuaren ondoren.
* Datuak: Q260663
* Multimedia: Anastasia Romanovna / Q260663
# Anastasia Savtxuk

Anastasia Hennadiivna Savtxuk, ukrainieraz Анастасія Геннадіївна Савчук, (Kharkiv (Ukraina), 1996ko martxoaren 2a) igeriketa sinkronizatuan aritzen den kirolari ukrainiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko bi domina eskuratu zituen; bikotekako modalitatean, Anastasiya Savchuk herrikidearekin batera, ROCeko bikotearen (urrezkoa) eta Txinakoaren atzetik (brontzezkoa) sailkatu zen. Brontzezko domina eskuratu zuen ere Ukrainako taldearekin, ROCeko taldearen (urrezkoa) eta Txinakoaren (zilarrezkoa) atzetik sailkatuz. Hauek osatzen zuten Ukrainako taldea: Maryna Aleksiiva, Vladyslava Aleksiiva, Marta Fedina, Kateryna Reznik, Anastasia Savtxuk, Alina Xinkarenko, Ksenia Sydorenko eta Jelizaveta Jakhno-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Igeriketa sinkronizatua, emakumeak bikoteka, |
| 2020 | Tokio Japonia | 03 ! | Igeriketa sinkronizatua, emakumeak taldeka |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ «Anastasia Savtxuk» olympedia.org 2021-10-29an begiratua. (Ingelesez)
* ↑ "Anastasia Savtxuk" Olympics.com 2021-10-29an begiratua
* ↑ Igeriketa sinkronizatua, emakumeak bikoteka, emaitzak 2020 olympedia.org (Ingelesez)
* ↑ Igeriketa sinkronizatua, emakumeak taldeka, emaitzak 2020 olympedia.org (Ingelesez)

## Kanpo estekak

* Datuak: Q21622748
* Multimedia: Anastasiya Savchuk / Q21622748
# Anastasia Txetverikova

Anastasia Andriivna Txetverikova, ukrainieraz Анастасія Андріївна Четверікова, (Kherson (Ukraina), 1998ko apirilaren 13a) piraguismoan lehiatzen den kirolari ukrainarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina irabazi zuen C-2 500 m modalitatean, Liudmila Luzan herrikidearekin batera, 1.57,499ko denboraz, Txinako bikotearen atzetik (urrezkoa) eta Kanadakoaren aurretik (brontzezkoa).

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | C-2 500 m, emakumezkoa |

## Erreferentziak

* ↑ «Anastasia Txetverikova» ICF, 2021-11-06an begiratua (Ingelesez)
* ↑ «Anastasia Txetverikova» olympedia.org 2021-11-06an begiratua(Ingelesez)
* ↑ «Anastasia Txetverikova» Olympics.com 2021-11-06an begiratua (Gaztelaniaz)
* ↑ "Piraguismoa, C-2 500 m, emaitzak 2020" olympedia.org (Ingelesez)

## Kanpo estekak

* Datuak: Q66712824
* Multimedia: Anastasiia Chetverikova / Q66712824
# Anastasia Pivovarova

Anastasia Olegovna Pivovarova (errusieraz: Анастасия Олеговна Пивоварова; Txita, Errusia, 1990eko ekainaren 16a) errusiar tenislari profesional ohia da. Profesionaletan WTAren sailkapenaren 93. postura heldu zen 2011ko maiatzaren 23an.
2012an etenaldia egin zuen bere ibilbidean lesio batengatik. 2014ko martxoan berriro ekin zion tenisean jokatzeari. 2018ko abuztuaz geroztik erretiratuta dago.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q258785
* Multimedia: Anastasia Pivovarova / Q258785
# Anastasia Smirnova

Anastasia Andreievna Smirnova ( errusieraz: Анастасия Андреевна Смирнова; 2002ko abuztuaren 31) akrobaziazko eskiatzaile errusiarra da. 2021eko Munduko txapelduna da binakako kosketan. 2022ko Neguko Olinpiar Jokoetan brontzezko domina eskuratu zuen kosketan.

## Karrera

2019ko FIS Freestyle Ski eta Snowboardeko Munduko Txapelketan parte hartu zuen, eta laugarren postuan sailkatu zen kosketan. 2021ean bere lehen domina lortu zuen FIS Freestyle Munduko Eski Txapelketan, kosketan, eta bigarren domina bat binakako kosketan, Viktoriia Lazarenko taldekidearekin lehiatu zen azken txanpan lehen postuan geratu ostean. Errusiako lehen txapelduna da binakako kosketako eskian. 2022ko Neguko Olinpiar jokoetan, bere lehen domina olinpikoa eskuratu zuen.

## Munduko Kopako podiumak
### Banakako podiumak

* 0 garaipen - (0 MO, 0 DM )
* 3 podium - (2 MO, 1 DM)
| Denboraldia | Data | Kokapena | Lekua |
| 2019–20 | 2020ko urtarrilaren 25a | Mont-Tremblant, Kanada | 3 |
| 2020–21 | 2020ko abenduaren 4a | Ruka, Finlandia | 3 |
| 2021–22 | 2021eko abenduaren 18a | Alpe d'Huez, Frantzia | 2.a |

## Erreferentziak

* ↑ (Ingelesez) «Anastasia Smirnova 2022 Olympics | NBC Olympics» www.nbcolympics.com (Noiz kontsultatua: 2022-02-22).
* ↑ «FIS FREESTYLE SKI WORLD CHAMPIONSHIPS 2019, RESULTS – OVERALL MO DEER VALLEY (USA). Ladies' Moguls» fis-ski.com.
* ↑ Чусовлянка Анастасия Смирнова завоевала бронзу Чемпионата мира по фристайлу
* ↑ Russian freestyle skier Smirnova wins gold at 2021 World Championship in dual moguls

## Kanpo estekak

* Datuak: Q61657618
# Anastasiia Tatareva

Anastasiia Alekseievna Tatareva, errusieraz Анастасия Алексеевна Татарева, Jekaterinburg, Errusia, 1997ko uztailaren 19a) errusiar gimnasta artistikoa da.

## Olinpiar Jokoak

2016ko Udako Olinpiar Jokoetan, (Rio de Janeiro), esku hartu, eta urrezko domina eskuratu zuen Errusia ordezkatuz, eta 2020ko Udako Olinpiar Jokoetan, (Tokio), zilarrezkoa lortu zuen ROC ordezkatuz; biak gimnasia erritmikoan Taldeka aparatu guztiak kategorian; Tokion, Bulgariako taldearen (urrezko domina) atzetik eta [Italia]]ko taldearen (brontzezko domina) aurretik sailkatu zen ROCeko taldea. Honako hauek osatzen zuten ROCeko gimnasta taldea: Anastasia Blizniuk, Anastasia Maksimova, Angelina Shkatova, Anastasiia Tatareva eta Alisa Tishchenkok. Kontuan izan, NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, errusiar kirolariek ezin izan zutela Errusiaren izenean esku hartu eta ROCen (Russian Olympic Committee) izenean eta banderapean lehiatu zirela.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 01 ! | Taldeka aparatu guztiak, gimnasia erritmikoa. |
| 2020 | Tokio Japonia | 02 ! | Taldeka aparatu guztiak, gimnasia erritmikoa. |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ «Anastasiia Alekseievna Tatareva» olympedia.org (Ingelesez)
* ↑ «Anastasiia Alekseievna Tatareva» olympics.com (Gaztelaniaz)

## Kanpo estekak

* Datuak: Q19366060
# Ampulex compressa

Ampulex compressa erle espezie bat da, Ampulex generoan eta Ampulicidae familian.

## Erreferentziak

* ↑ «Ampulex compressa» Encylopedia of Life.

## Kanpo estekak

* Datuak: Q367020
* Multimedia: Ampulex compressa / Q367020
* Espezieak: Ampulex compressa
# Ampére

Ampére Brasilgo udalerri bat da, Paraná estatuan kokatua. 19.620 biztanle ditu 298,349 km²ko eremuan.

## Ikus, gainera

* Paraná

## Kanpo estekak

* Datuak: Q2004241
* Multimedia: Ampére / Q2004241
# Amqui (Quebec)

Amqui Quebeceko udalerri bat da, Kanadan. Bas-Saint-Laurent eskualdean kokatuta dago, eta horren barruan dagoen La Matapédia konderriko eskualde udalerria da.. 2011ko zentsoaren arabera 6,322 biztanle zituen 120.81 kilometro koadroko azaleran.

## Kanpo estekak

* Datuak: Q139714
* Multimedia: Amqui / Q139714
# Amravati barrutia

Amravati barrutia Indiako barruti bat da, Amravati dibisioan, Maharashtra estatuan. 2.888.445 biztanle ditu 12.235 kilometro koadrotan.

## Mugakideak

Honako barrutiekin egiten du muga:
Burhanpur district $^{(en)}$ Akola barrutia

## Ikus, gainera

* Maharashtra

## Kanpo estekak

* Datuak: Q1771774
* Multimedia: Amravati district / Q1771774
# Amreli barrutia

Amreli barrutia Indiako barruti bat da, Gujarat estatuan. 1.514.190 biztanle ditu 7.397 kilometro koadrotan.

## Mugakideak

Honako barrutiekin egiten du muga:
Rajkot barrutia Bhavnagar barrutia Gir Somnath district $^{(en)}$ Junagadh barrutia Botad barrutia

## Ikus, gainera

* Gujarat

## Kanpo estekak

* Datuak: Q257946
* Multimedia: Amreli district / Q257946
# Amr ibn al-As

Amr ibn al-As ibn Wa'il al-Sahmi ( arabieraz: عَمْرِو بْنِ الْعَاصِ بْنِ وَائِل السَّهْمِي‎; c. 573 – 664) Egiptoko konkista musulmana gidatu zuen eta bertako gobernadore izan zen arabiar komandantea izan zen 640–646 eta 658–664 urteetan. Quraix aberats baten semea, Amrrek Islamari atxiki zitzaion c. 629an eta musulmanen komunitate jaioberrian rol garrantzitsuak esleitu zizkion Mahoma profeta islamiarrak. Lehen kalifa Abu Bakr ( r. 632–634 ) Amr izendatu zuen Siriako konkistaren komandante. Palestina gehiena konkistatu zuen, zeinaren gobernadore izendatu baitzuten, eta 634 eta 636an Ajnadayn eta Yarmuk-eko guduetan bizantziarreen aurkako garaipen erabakigarrietara eramaten lagundu zien arabiarrei.
Amrrek bere ekimenez abiatu zuen Egiptoren konkista 639. amaieran, eta bizantziarrak garaitu zituen 641 edo 642an Alexandria errenditzearekin amaitu zen garaipen sorta batean. Musulmanen lehen konkistaren artean azkarrena izan zen. Horren ostean Amr-ek mendebalderantz aurrera egin zuen gaur egungo Libiako Tripoliraino. Ziro Bizantziar gobernadorearekin sinatutako itun batean, Amrrek Egiptoko biztanleriaren segurtasuna bermatu zuen eta musulmanak ez ziren gizonezko helduei zerga ezarri zien. Koptoek menperatutako burokrazia eta harreman adeitsuak mantendu zituen Benjamin patriarka koptoarekin. Fustat sortu zuen probintziako hiriburu gisa, gero bere izenaz deituriko meskitarekin. Amrrek nahiko independenteki gobernatu zuen, aberastasun handiak eskuratu zituen eta Medinako agintari zentralekiko Fustaten goarnizioa osatu zuten arabiar konkistatzaileen interesak defendatu zituen. Amren agintea pixkanaka diluitu ondoren, Uthman kalifa ( r. 644–656 ) kargugabetu egin zuen 646an, bere oinordeko Abd Allah ibn Sa'dek gaitasun eza salatu ostean.
Egiptoko matxinoek Uthman erail zutenean, Amr euren kausatik urrundu zen, aurretik Uthmanen aurkako oposizioa bultzatu arren. Ondorengo Lehen Fitnan, Amr Mu'awiya ibn Abi Sufyan batu zen Ali Kalifaren aurka (r. 656–661) Egiptoko gobernariaren eta haren zerga-sarrerek egindako promesengatik. Amr Mu'awiyaren ordezkari gisa aritu zen gerra amaitzeko huts egindako elkarrizketetan. Gero, Egiptoko kontrola kendu zien Aliren leialei, Muhammad ibn Abi Bakr gobernadorea hil zuen, eta bere gain hartu zuen gobernuburua. Mu'awiyak bere postuan mantendu zuen 661ean Omeiatar Kalifa-herria ezarri ondoren eta Amrrek probintzia gobernatu zuen hil arte.

## Kanpo estekak

* Datuak: Q314781
* Multimedia: Amr Ibn al-Aas / Q314781
# Ampèreren legea

Magnetostatikan. Ampère-ren legeak, eremu magnetikoa kalkulatzeko balio du, korronte elektriko sortzaileak ezagunak badira.
André-Marie Ampère-k enuntziatu zuen eta kontsidera daiteke elektrostatikako Gaussen legearen lege analogoa magnetostatikan.
Praktikan, erabilgarria izateko beharrezkoa da aztertu nahi den sistemaren simetria maila handikoa izatea.

## Enuntziatua

"C lerro itxian barrena kalkulatutako eremu magnetikoaren zirkulazioa, aipaturiko lerroak inguratzen duen intentsitatearen proportzionala da"
Adierazpen analitikoa: $\oint _{c}{\overrightarrow {B}}\centerdot {\overrightarrow {dl}}=\mu _{0}I_{inguratua}$
${\overrightarrow {B}}:Eremua\ magnetikoa$
$c:Edozein\ kurba\ itxi$
${\overrightarrow {dl}}:c\ kurbaren\ luzerako\ elementu\ diferentziala$
$\mu _{0}:hutsaren\ iragazkortasun\ magnetikoa$
I$_{inguratua}$: C kurba itxiak “lotzen” duen intentsitatea da; hots, C kurba mugatzat duen edozein S gainazal zeharkatzen duen intentsitate netoa da.
Intentsitate netoa S gainazala zeharkatzen dituen intentsitate guztien batura aljebraikoa da. Bakoitzak eskuineko eskuaren arauak emandako zeinua izan behar du.
Lerro-integralaren noranzkoa derrigorrez aukeratu eta adierazi behar da, irudietan agertzen den moduan.
Torloju arrunt bat lerro-integralaren noranzko berberean biratzen bada, bere aurrerapenaren noranzkoak S azalera zeharkatzen duen korronte positiboaren noranzkoa adierazten du.
Adibideak:
Kasu orokorrean I$_{inguratua}$ definitzeko; hots, C kurba itxiak “lotzen” duen intentsitatearen definizio zehatza idazteko, ${\vec {j}}$ korronte-dentsitatearen kontzeptua erabili behar da:
$I_{inguratua}=\iint \limits _{S}{\vec {j}}\bullet {\vec {dS}}$ non S delakoa C muga orientatua duen edozein gainazal orientatu den.(4. irudia ikusi)
Orduan, Ampèreren legearen adierazpen orokorra honela gelditzen da:$\oint _{c}{\overrightarrow {B}}\centerdot {\overrightarrow {dl}}=\mu _{0}\iint \limits _{S}{\vec {j}}\bullet {\vec {dS}}$ non S gainazal orientatuaren muga C lerro itxia delarik.

## Erreferentziak

* ↑ Paul M. Fishbane, Stephen Gasiorowicz eta Stephen T. Thornton Fisika zientzialari eta ingeniarientzat ARGITALPEN ZERBITZUA. UPV/EHU (2008)
* ↑ U.E.U.-ko Fisika Saila Fisika orokorra eta ariketak U.E.U.-ko Fisika Saila (2003)

## Kanpo estekak

* Datuak: Q51500
* Multimedia: Ampere's law / Q51500
# Amr ibn al-As meskita

Amr ibn al-As meskita (arabieraz: جامع عمرو بن العاص) lehen aldiz 624. urtean eraikia izan zen. Egiptoko Fustat hiriburu berriaren erdigunea zen. Jatorrizko eraikuntza Egipton eta Afrikan eraikitako lehenengo meskita izan zen. Egun jatorrizko eraikinaren aztarnarik ez dira gelditzen.

## Historia

Meskitaren tokian Amr ibn al-As generalaren denda jarri zen eta hortik dator izena. Amr generalak garaile gertatu zen armadaren komandantea izan zen. Meskitaren izkin batean Abdullah haren semearen hilobia dago, bestetik.
Mendetan egin diren berreraikitzeen ondorioz, jatorrizko eraikinen aztarnak ez dira gordetzen. Dena dela. egungo meskita Kairo zaharraren toki berean dago. Meskitan komunitate oso aktiboa dago baina, hala ere, otoitzak egiten ez direnean, turistentzat eta bidaiarentzat irekita egoten da.
Antza, jatorrizko meskita txikia eta umila zen: lasto-bustinezkoa zen, minaretea eta mihrab ez zituen, lurrak harzoladura ez zuen. Laster txikiegi gelditu zen eta 673an beste bat handiagoa egitea erabaki zen. Zaharra bota eta berri bat, lau minareteekin eta patio ireki batekin egin zuten.
Urteen poderioz, eraikin handitzen joan zen. 827an Amr-en etxea gehitu zitzaion; han semea zegoen lurperatuta eta hilobia oraindik gordetzen da. 1016an, Hakim bi-amr-Allah-en agindupean, berriro ere berreraiki zen; 1168an berriro ere konponketak egin ziren. 1303an gertatutako lurrikarak eraikina kaltetu zuen eta berriro ere konpondu behar izan zuten. Azken aldaketak XX. mendean egin ziren.
Fatimitar Kalifa-herriaren garaian bost minarete zituen baina egun bi bakarrik ditu, 1800 urtean eraikiak edo berreskuratuak. Oinplano irregularra du; erdian patio bat erakusten du. Barruan habearte asko du.

## Iruditegia

* Garbiketak egiteko patioa.
* Meskitaren otoitz-aretoa.
* Otoitz-aretoa eta, atzean, minaretea.
* Kapitela.

## Kanpo estekak

* (Ingelesez):Meskita Archnet webgunean.
* (Ingelesez):Informazio turistikoa.
* Datuak: Q683511
* Multimedia: Mosque of Amr ibn al-As / Q683511
# Amras

Amras Tolkienen legendarium ospetsuko pertsonaia bat da, Noldor printze bat, Fëanor eta Nerdanelen semea eta Amroden anaia bikia. Bere aitarekin eta bere beste anaiekin Melkor Erdialdeko Lurraldera jazarriko zutela zin egin zuen, suntsitu eta silmarilak berreskuratzeko.
Bere aitak jarri zion izena quenyazko Telufinwë izan zen, "azken Finwë" esan nahi duena, Fëanorrek izan zuen azken semea izan baitzen, bere amak "Ambarussa" izena eman zion, "garaia eta gorrixka" esan nahi duena, bere ilearen forma eta kolorearen ondorioz, baina Fëanor ez zen ados agertu, eta bere amak Umbartogatik aldatu zuen, "aukeratua" esan nahi duena, baina bere aitak Ambarto deitu zuen.
Beleriandera iristean, bere anaia Amrodekin Gelion eta Aros ibaien arteko eskualdea okupatu zuen, honen zati bat, ondoren, gizakien hiru etxeei eman zitzaielarik. Baina Nirnaeth Arnoediad guduan Glaurungek gudalosteek lurralde hori kendu zioten, Ossiriandera kanporatua izan zelarik.
Bere bizitza alderraia Thingol hil ondoren silmarila bere seme Dior Eluchilen eskuetara pasa zenean utzi zuen, eta Celegormek honen berri izan zuenean bere anaiak bildu zituen eta Menegrothera joan ziren silmarila berreskuratzeko prest, Elfoen Arteko Bigarren Gudua izan zena.
Une horretan ezin izan zuten silmarila berreskuratu, Diorren alaba zen Elwingek bitxia salbatuz ihes egin baitzuen, baina hau Sirion ibaiaren itsasoratzean bizi zela jakin zutenean, biziraun zuten anaiak berriz batu ziren eta Fëanorren bitxia berreskuratzen saiatzera joan ziren; eta han anaien arteko hirugarren sarraskia gertatu zen, non Amras erori zen.

## Kanpo estekak

* Datuak: Q431704